OPINJONI Nru 8/2018

(skont l-Artikolu 325(4), TFUE)

dwar il-proposta tal-Kummissjoni tat-23 ta' Mejju 2018 biex jiġi emendat ir-Regolament (UE, Euratom) Nru 883/2013 dwar l-OLAF fir-rigward tal-kooperazzjoni mal-Uffiċċju tal-Prosekutur Pubbliku Ewropew u l-effettività tal-investigazzjonijiet tal-OLAF

(2019/C 42/01)

WERREJ

Paragrafu Paġna SOMMARJU I-VI 2 INTRODUZZJONI 1-6 3 Sfond 1-3 3 Il-proposta tal-Kummissjoni 4-6 4 KUMMENTI ĠENERALI 7-17 4 Kooperazzjoni mal-Uffiċċju tal-Prosekutur Pubbliku Ewropew 8-10 5 Effettività tal-investigazzjonijiet tal-OLAF 11-13 5 Eżaminar estern tar-rispett tas-salvagwardji proċedurali 14-17 5 KUMMENTI SPEĊIFIĊI 18-38 6 Il-ħidma tal-OLAF tiġi adattata għall-istabbiliment tal-UPPE 19-27 6 Rappurtar lill-UPPE u evalwazzjonijiet preliminari tal-OLAF (l-Artikolu 12c(5)) 20-21 6 L-appoġġ tal-OLAF lill-UPPE (l-Artikolu 12e) 22-24 6 Investigazzjonijiet kumplimentari (l-Artikolu 12f) 25-26 7 Skambju ta' informazzjoni (l-Artikolu 12g) 27 7 Tittejjeb l-effettività tal-funzjoni investigattiva tal-OLAF 28-38 7 Kontrolli u spezzjonijiet fuq il-post (l-Artikolu 3) u assistenza mill-awtoritajiet nazzjonali (l-Artikoli 3(7) u 7(3)) 29-31 7 VAT (l-Artikoli 3(1) u 12(5)) 32 8 Aċċess għal informazzjoni dwar il-kontijiet tal-bank (l-Artikolu 7(3)) 33-34 8 Ammissibbiltà tal-evidenza li tinġabar mill-OLAF (l-Artikolu 11(2)) 35-36 8 Servizzi ta' koordinazzjoni kontra l-frodi (l-Artikolu 12a) 37-38 8 KONKLUŻJONI U RAKKOMANDAZZJONIJIET 39-47 9 ANNESS I — OPINJONIJIET U RAPPORTI SPEĊJALI RILEVANTI TAL-QEA 11 ANNESS II — LEĠIŻLAZZJONI PRINĊIPALI DWAR L-ATTIVITAJIET TAL-OLAF 12

IL-QORTI TAL-AWDITURI TAL-UNJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 325(4) tiegħu,

Wara li kkunsidrat il-proposta tat-23 ta' Mejju 2018 għal Regolament tal-Parlament Ewropew u tal-Kunsill li jemenda r-Regolament (UE, Euratom) Nru 883/2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) fir-rigward tal-kooperazzjoni mal-Uffiċċju tal-Prosekutur Pubbliku Ewropew u l-effettività tal-investigazzjonijiet tal-OLAF (minn hawn 'il quddiem “il-proposta”),

Wara li kkunsidrat it-talba għal opinjoni dwar il-proposta msemmija hawn fuq, li ġiet ippreżentata mill-Kunsill fis-7 ta' Lulju 2018,

Wara li kkunsidrat it-talba għal opinjoni dwar il-proposta msemmija hawn fuq, li ġiet ippreżentata mill-Parlament Ewropew fl-10 ta' Lulju 2018,

Wara li kkunsidrat l-opinjonijiet u r-rapporti speċjali rilevanti li ġew ippubblikati preċedentement mill-Qorti Ewropea tal-Awdituri (ara l- Anness I ).

ADOTTAT L-OPINJONI LI ĠEJJA:

SOMMARJU

I. Il-proposta tal-Kummissjoni biex jiġi emendat ir-Regolament dwar l-OLAF hija mistennija li tilħaq żewġ objettivi: li l-funzjonament tal-OLAF jiġi adattat għall-istabbiliment tal-Uffiċċju tal-Prosekutur Pubbliku Ewropew (UPPE) qabel ma dan il-korp il-ġdid tal-UE jibda jopera, u li tittejjeb l-effettività tal-funzjoni investigattiva tal-OLAF.

II. Peress li l-UPPE se jingħata s-setgħa li jinvestiga u jwettaq prosekuzzjonijiet ta' reati li jaffettwaw l-interessi finanzjarji tal-UE (attwalment) fi 22 Stat Membru, l-istabbiliment tiegħu jbiddel b'mod sinifikanti l-kuntest legali u istituzzjonali. Għalkemm l-OLAF jibqa' l-korp tal-UE li huwa responsabbli għall-protezzjoni tal-interessi finanzjarji tal-UE permezz ta' investigazzjonijiet amministrattivi, u għall-appoġġ li jingħata lill-politika kontra l-frodi tal-Kummissjoni, ix-xogħol tiegħu se jinbidel u r-rwol tiegħu se jvarja peress li mhux l-Istati Membri kollha ssieħbu mal-UPPE.

III. Peress li r-Regolament dwar l-UPPE diġà stipula l-qafas għar-relazzjonijiet tal-OLAF mal-UPPE, il-proposta għandha l-għan li tistipula regoli dettaljati . Il-proposta tirrifletti tajjeb il-prinċipji li jirregolaw il-kooperazzjoni bejn l-OLAF u l-UPPE: il-kooperazzjoni mill-qrib, l-skambju ta' informazzjoni, il-komplementarjetà u n-nuqqas ta' duplikazzjoni tax-xogħol. Madankollu, aħna sibna ċerti dgħufijiet f'dan ir-rigward.

IV. Ix-xogħol tagħna u l-evalwazzjoni mwettqa mill-Kummissjoni nfisha wrew li jeħtieġ li l-OLAF iżid l-effettività tal-investigazzjonijiet tiegħu; il-puntwalità u l-irkupru tal-fondi huma sfidi ewlenin. Il-proposta tinkludi għadd limitat ta' miżuri mmirati li aħna nilqgħu b'mod favorevoli minħabba li dawn għandhom jikkontribwixxu għat-titjib tal-effettività: (a) Jiġu kkjarifikati s-sitwazzjonijiet li fihom id-dritt nazzjonali u dak Ewropew ikunu japplikaw matul it-twettiq ta' kontrolli fuq il-post min-naħa tal-OLAF, kif ukoll id-dmir tal-awtoritajiet nazzjonali li jassistu lill-OLAF; (b) Jingħata aċċess lill-OLAF għall-informazzjoni dwar il-kontijiet tal-bank, għalkemm fil-biċċa l-kbira dan ikun jiddependi fuq l-assistenza pprovduta mill-awtoritajiet nazzjonali; (c) Tiġi msaħħa l-ammissibbiltà tal-evidenza li tinġabar mill-OLAF, għalkemm din tkun tapplika biss għal każijiet mhux kriminali; Barra minn hekk, il-proposta tikkjarifika li l-investigazzjoniiet fir-rigward ta' kwistjonijiet relatati mat-Taxxa fuq il-Valur Miżjud (VAT) huma inklużi fil-mandat tal-OLAF.

V. Il-bidliet ta' hawn fuq ma jirriżolvux il-problema kumplessiva relatata mal-effettività tal-investigazzjonijiet amministrattivi mwettqa mill-OLAF. Filwaqt li tirrikonoxxi dan, il-Kummissjoni biħsiebha timmodernizza l-qafas tal-OLAF b'mod aktar komprensiv. Madankollu, attwalment, la hemm pjan taż-żmien għal din ir-riforma ulterjuri tal-OLAF, u lanqas identifikazzjoni ċara ta' liema problemi se jiġu indirizzati.

VI. Minħabba l-limitazzjonijiet tal-proposta fir-rigward tal-effettività kumplessiva tal-investigazzjonijiet imwettqa mill-OLAF, aħna mhux biss nirrakkomandaw li jsiru emendi, iżda nenfasizzaw ukoll il-ħtieġa għal azzjoni ulterjuri: (a) fit-terminu qasir, jenħtieġ li l-Kummissjoni tindirizza l-problema kumplessiva relatata mal-effettività tal-OLAF. Dan għandu jinvolvi l-kunsiderazzjoni mill-ġdid tar-rwol u tar-responsabbiltajiet tal-OLAF fir-rigward tal-ġlieda kontra l-frodi fl-infiq tal-UE. F'dan ir-rigward, l-OLAF jista' jingħata rwol strateġiku u ta' sorveljanza fl-azzjonijiet tal-UE għall-ġlieda kontra l-frodi; (b) fit-terminu medju, jenħtieġ li l-Kummissjoni tevalwa l-kooperazzjoni bejn l-OLAF u l-UPPE u, fejn ikun xieraq, tipproponi azzjonijiet leġiżlattivi ulterjuri.

INTRODUZZJONI

Sfond

1. Office européen de lutte antifraude ) bħala direttorat ġenerali tal-Kummissjoni. Il-missjoni tal-OLAF hija li jikkontribwixxi għall-protezzjoni tal-interessi finanzjarji tal-UE billi jwettaq żewġ kompiti prinċipali: iwettaq investigazzjonijiet amministrattivi indipendenti fir-rigward ta' frodi, korruzzjoni u attivitajiet illegali oħra li jaffettwaw l-interessi finanzjarji tal-UE, u jikkontribwixxi għat-tfassil u l-implimentazzjoni tal-politika kontra l-frodi tal-Kummissjoni Fl-1999, il-Kummissjoni stabbiliet l-Uffiċċju Ewropew ta' Kontra l-Frodi (OLAF -) bħala direttorat ġenerali tal-Kummissjoni. Il-missjoni tal-OLAF hija li jikkontribwixxi għall-protezzjoni tal-interessi finanzjarji tal-UE billi jwettaq żewġ kompiti prinċipali: iwettaq investigazzjonijiet amministrattivi indipendenti fir-rigward ta' frodi, korruzzjoni u attivitajiet illegali oħra li jaffettwaw l-interessi finanzjarji tal-UE, u jikkontribwixxi għat-tfassil u l-implimentazzjoni tal-politika kontra l-frodi tal-Kummissjoni ( 1 ) . Fil-mandat investigattiv tiegħu, l-OLAF huwa funzjonalment indipendenti mill-Kummissjoni. Huwa jwettaq investigazzjonijiet esterni (fl-oqsma kollha tal-infiq u d-dħul tal-UE) u investigazzjonijiet interni fir-rigward ta' suspetti ta' mġiba ħażina serja min-naħa tal-persunal tal-UE jew min-naħa ta' membri tal-istituzzjonijiet tal-UE.

2. L-OLAF jopera taħt qafas legali li evolva matul iż-żmien, iżda l-karatteristiċi ewlenin tiegħu ilhom ma jiġu mmodifikati b'mod sinifikanti mill-1999. Fl-2017, żewġ bidliet regolatorji ewlenin affettwaw il-qafas legali u istituzzjonali għall-protezzjoni tal-interessi finanzjarji tal-UE: — Id-Direttiva dwar il-ġlieda kontra l-frodi tal-interessi finanzjarji tal-Unjoni permezz tal-liġi kriminali (id-“Direttiva PIF”) (2), li ġiet adottata fil-5 ta' Lulju 2017, tarmonizza d-definizzjoni ta' erba' reati kriminali (il-frodi, il-korruzzjoni, il-ħasil tal-flus u l-miżapproprijazzjoni), kif ukoll is-sanzjonijiet u l-perjodi ta' limitazzjoni. Hija tikkjarifika wkoll li reati serji kontra s-sistema komuni tal-VAT għandhom jitqiesu bħala reati serji li jaffettwaw l-interessi finanzjarji tal-UE (3). L-Istati Membri għandhom sas-6 ta' Lulju 2019 biex jittrasponuha fid-dritt nazzjonali tagħhom; — F'Ottubru 2017, il-Kunsill adotta r-Regolament (UE) 2017/1939 (4) li jistabbilixxi l-Uffiċċju tal-Prosekutur Pubbliku Ewropew (UPPE), li se jkun responsabbli għall-investigazzjoni, il-prosekuzzjoni u t-tressiq ta' reati kriminali quddiem il-ġustizzja, li jaffettwaw l-interessi finanzjarji tal-UE fi ħdan it-tifsira tad-Direttiva PIF. L-UPPE ġie stabbilit taħt il-mudell ta' kooperazzjoni msaħħa bejn l-Istati Membri. Sa issa, hemm 22 Stat Membru li qed jipparteċipaw fih (5). L-UPPE huwa mistenni li jibda jopera fl-2020 (jew sa mhux aktar tard mill-bidu tal-2021).

3. L-istabbiliment tal-UPPE se jkollu impatt fuq l-OLAF. Il- Figura turi liema mill-attivitajiet tal-OLAF se jiġu affettwati. Figura Attivitajiet tal-OLAF li huma affettwati mill-istabbiliment tal-UPPE Investigazzjoni-jiet fir-rigward ta’ mġiba ħażina serja min-naħa tal-persunal tal-UE u min-naħa ta’ membri tal-istituzzjonijiet tal-UE (investigazzjonijiet interni) Appoġġ għall-UPPE; investigaz-zjonijiet kumplimentari; investigazzjonijiet fir-rigward ta’ każijiet li jaqgħu taħt il-kompetenza tal-UPPE, iżda fejn dan tal-aħħar jiddeċiedi li ma jinvestigax; Investigazzjonijiet amministrattivi indipendenti fir-rigward ta’ frodi, korruzzjoni u irregolaritajiet (investigazzjonijiet esterni) EU 22 (**) parti mill-UPPE Pajjiżi terzi, organizzazzjonijiet internazzjonali (*) Attivitajiet tal-OLAF li huma affettwati mill-istabbiliment tal-UPPE Infiq tal-UE EU 6 (**) mhux parti mill-UPPE Stati Membri Istituzzjonijiet, korpi, uffiċċji u aġenziji tal-UE Evalwaz-zjonijiet preliminari Infiq u Dħul tal-UE Attivitajiet tal-OLAF li ma nbidlux (*) Ara l-Artikolu 23 tar-Regolament dwar l-UPPE (**) Id-Danimarka, l-Irlanda, l-Ungerija, il-Polonja, l-Iżvezja, ir-Renju Unit (***) L-Awstrija, il-Belġju, il-Bulgarija, il-Kroazja, ir-Repubblika Ċeka, Ċipru, l-Estonja, il-Finlandja, Franza, il-Ġermanja, il-Greċja, l-Italja, il-Latvja, il-Litwanja, il-Lussemburgu, Malta, in-Netherlands, il-Portugall, ir-Rumanija, is-Slovakkja, is-Slovenja u Spanja Infiq u Dħul tal-UE Investigazzjonijiet amministrattivi indipendenti fir-rigward ta’ frodi, korruzzjoni u irregolaritajiet (investigazzjonijiet esterni) L-OLAF jiżviluppa l-politika tal-UE għall-ġlieda kontra l-frodi Il-Kummissjoni

Il-proposta tal-Kummissjoni

4. Il-proposta għandha tliet objettivi speċifiċi: — il-ħidma tal-OLAF tiġi adattata għall-istabbiliment tal-UPPE; — tittejjeb l-effettività tal-funzjoni investigattiva tal-OLAF; — jiġu ċċarati u ssimplifikati dispożizzjonijiet partikolari tar-Regolament dwar l-OLAF.

6. Din l-opinjoni tieħu kont tar-rakkomandazzjonijiet rilevanti li saru fl-opinjonijiet u fir-rapporti speċjali preċedenti tal-QEA (ara l- Anness I ).

KUMMENTI ĠENERALI

7. F'din it-taqsima, aħna nagħtu segwitu għall-implikazzjonijiet tal-opinjonijiet preċedenti tagħna, filwaqt li niġbdu l-attenzjoni għal kwistjonijiet li ma ġewx inklużi fil-proposta. Fit-taqsima “Kummenti speċifiċi”, aħna nanalizzaw id-dispożizzjonijiet individwali tal-proposta li juru bosta dgħufijiet.

Kooperazzjoni mal-Uffiċċju tal-Prosekutur Pubbliku Ewropew

8. Objettiv ewlieni tal-proposta huwa li l-ħidma tal-OLAF tiġi adattata għall-istabbiliment tal-UPPE. L-istabbiliment tal-UPPE għandu jkun pass importanti fit-tisħiħ tal-protezzjoni tal-interessi finanzjarji tal-UE, dment li jkollu riżorsi adegwati ( 12 )

9. Ir-Regolament dwar l-UPPE jinkariga prinċipalment lill-awtoritajiet nazzjonali bil-kompitu li jipprovdu appoġġ lill-UPPE, minflok ma jagħmel lill-OLAF il-korp investigattiv prinċipali għax-xogħol tiegħu. L-OLAF jibqa' korp indipendenti tal-UE li huwa responsabbli għall-protezzjoni tal-interessi finanzjarji tal-UE permezz ta' investigazzjonijiet amministrattivi f'oqsma li ma jaqgħux taħt il-kompetenza tal-UPPE, f'każijiet fejn dan tal-aħħar jiddeċiedi li ma jinvestigax u fl-Istati Membri li ma jipparteċipawx fih.

10. Il-proposta tirrifletti tajjeb il-prinċipji li jirregolaw il-kooperazzjoni bejn l-OLAF u l-UPPE: il-kooperazzjoni mill-qrib, l-iskambju ta' informazzjoni, il-komplementarjetà u n-nuqqas ta' duplikazzjoni tax-xogħol. Minbarra d-dgħufijiet li identifikajna fil-proposta (ara l-paragrafi 19 sa 27), aħna nosservaw li l-Kummissjoni ma pproponiet l-ebda dispożizzjoni li tindirizza r-rwol tal-OLAF fl-investigazzjonijiet ta' reati li jaffettwaw l-interessi finanzjarji tal-UE u li jkunu jirrigwardaw kemm l-Istati Membri li jipparteċipaw fl-UPPE kif ukoll dawk li ma jipparteċipawx fih (każijiet transkonfinali). Kooperazzjoni effettiva tirrikjedi l-involviment kostanti u kostruttiv taż-żewġ partijiet.

Effettività tal-investigazzjonijiet tal-OLAF

11. It-tieni objettiv ewlieni tal-proposta huwa li tiżdied l-effettività tal-OLAF. F'rapporti speċjali u opinjonijiet preċedenti dwar l-OLAF, aħna għamilna bosta osservazzjonijiet u rakkomandazzjonijiet li kienu marbuta mal-effiċjenza u mal-effettività tal-investigazzjonijiet tiegħu (ara l- Anness I ).

12. Madankollu, il-proposta tippreżenta biss għadd limitat ta' bidliet immirati, li huma bbażati fuq dak li l-Kummissjoni nfisha tqis bħala “l-aktar sejbiet li ma jkunux ambigwi” tal-evalwazzjoni tagħha fir-rigward tal-funzjonament effettiv tal-OLAF ( 13 ) . Filwaqt li nilqgħu dan it-titjib immirat, aħna nqisu li dan mhux se jkun suffiċjenti biex iwassal għal żieda sinifikanti fl-effettività tal-investigazzjonijiet tal-OLAF. Mhux is-sejbiet kollha tal-evalwazzjoni tal-Kummissjoni, u lanqas l-awditi u l-opinjonijiet preċedenti tagħna, ma ġew indirizzati mill-proposta.

13. Skont il-Kummissjoni, il-bidliet proposti se jiġu segwiti minn modernizzazzjoni aktar komprensiva tal-qafas tal-OLAF. Attwalment, la hemm pjan taż-żmien għal din ir-riforma ulterjuri tal-OLAF, u lanqas identifikazzjoni ċara ta' liema problemi se jiġu indirizzati. Il-Kummissjoni ma setgħetx tipprovdilna pjan ta' azzjoni li kien juri segwitu sistematiku għas-sejbiet kollha tal-evalwazzjoni b'dati ta' skadenza preċiżi. Fil-fehma tagħna, huwa importanti li l-Kummissjoni tindirizza mingħajr dewmien l-effettività kumplessiva tal-investigazzjonijiet tal-OLAF, u b'mod partikolari l-puntwalità tax-xogħol tal-OLAF u l-irkupru tal-fondi.

Eżaminar estern tar-rispett tas-salvagwardji proċedurali

14. Skont il-proposta, l-OLAF jibqa' korp amministrattiv mingħajr setgħat koerċittivi (bħas-setgħa li jissanzjona lix-xhieda f'każ ta' dikjarazzjonijiet foloz jew li jinterċetta l-komunikazzjonijiet), li jkun jiddependi fuq għodod amministrattivi, bħall-kontrolli fuq il-post biex iwettaq l-investigazzjonijiet tiegħu. Il-garanziji proċedurali, li l-OLAF għandu jirrispetta fl-investigazzjonijiet kollha tiegħu, ġew introdotti fl-2013 ( 14 )

15. Dawn il-garanziji proċedurali ġeneralment jitqiesu li jirriflettu b'mod korrett il-prinċipji ġenerali applikabbli għall-investigazzjonijiet amministrattivi ( 15 ) . Madankollu, l-eżaminar estern tal-implimentazzjoni ta' dawn il-garanziji proċedurali jibqa' insuffiċjenti. Dan huwa dovut għall-fatt li l-Qrati tal-UE qiesu b'mod konsistenti li l-ebda azzjoni għal annullament ma tista' tiġi introdotta kontra l-atti investigattivi tal-OLAF, inklużi r-rapporti finali tiegħu ( 16 )

16. L-introduzzjoni ta' stħarriġ ġudizzjarju tal-atti investigattivi tal-OLAF tiżgura li dawn tal-aħħar ikunu suġġetti għal kontroll effettiv u indipendenti. Fl-2014, il-Kummissjoni pproponiet li jiġi stabbilit Kontrollur ta' garanziji proċedurali ( 17 ) . Madankollu, din il-proposta, li għadha pendenti, kienet tipprevedi biss it-twettiq ta' kontroll mhux vinkolanti tal-atti investigattivi tal-OLAF.

17. Għalhekk, aħna nqisu li jeħtieġ li l-atti investigattivi prinċipali tal-OLAF jiġu suġġetti għal stħarriġ ġudizzjarju mwettaq mill-Qorti tal-Ġustizzja tal-Unjoni Ewropea (QĠUE) biex jiġi żgurat li s-salvagwardji proċedurali jkunu ġew applikati.

KUMMENTI SPEĊIFIĊI

18. It-taqsima li ġejja tippreżenta l-kummenti tagħna dwar iż-żewġ objettivi ewlenin tal-proposta: il-ħidma tal-OLAF tiġi adattata għall-istabbiliment tal-UPPE, u tittejjeb l-effettività tal-funzjonijiet investigattivi tal-OLAF. Hija tkopri biss dawk l-artikoli tal-proposta li dwarhom nixtiequ nagħmlu kummenti speċifiċi.

Il-ħidma tal-OLAF tiġi adattata għall-istabbiliment tal-UPPE

19. Il-kooperazzjoni bejn l-OLAF u l-UPPE hija rregolata minn erba' prinċipji: il-kooperazzjoni mill-qrib, l-iskambju ta' informazzjoni, il-komplementarjetà u n-nuqqas ta' duplikazzjoni tax-xogħol ( 18 ) . Fl-opinjoni tagħna, aħna ħadna kont ta' dawn il-prinċipji meta konna qed neżaminaw il-mekkaniżmi ta' kooperazzjoni bejn l-OLAF u l-UPPE li huma ssuġġeriti fil-proposta.

Rappurtar lill-UPPE u evalwazzjonijiet preliminari tal-OLAF (l-Artikolu 12c(5))

20. Jeħtieġ li l-istituzzjonijiet, il-korpi, l-uffiċċji u l-aġenziji (IBOAs) tal-UE, l-OLAF u l-Istati Membri jirrappurtaw lill-UPPE kwalunkwe informazzjoni relatata ma' każijiet li jaqgħu taħt il-kompetenza tiegħu ( 19 ) . Biex jagħmlu dan b'mod effiċjenti, l-IBOAs jistgħu jitolbu lill-OLAF biex iwettaq evalwazzjoni f'isimhom sabiex jiżgura li din l-informazzjoni tkun issostanzjata biżżejjed u ta' kwalità tajba ( 20 )

21. Il-korpi, l-uffiċċji u l-aġenziji tal-UE ta' daqs iżgħar jistgħu jibbenefikaw minn evalwazzjoni tal-OLAF minħabba li huma ma għandhomx għarfien espert kumparabbli f'dan il-qasam. Madankollu, dan il-pass addizzjonali jżid iż-żmien meħtieġ biex l-informazzjoni tasal għand l-UPPE. Minħabba li ż-żmien huwa fattur kruċjali biex investigazzjoni kriminali tirnexxi, is-suċċess ta' kwalunkwe azzjoni sussegwenti jista' jiġi pperikolat jekk dawn il-korpi jitolbu wisq ta' spiss evalwazzjoni preliminari. Il-proposta timmitiga dan ir-riskju billi tistipula perjodu massimu ta' xahrejn li matulu l-OLAF għandu jwettaq l-evalwazzjonijiet preliminari.

L-appoġġ tal-OLAF lill-UPPE (l-Artikolu 12e)

22. Il-proposta tistipula li, fuq talba tal-UPPE matul it-twettiq ta' nvestigazzjoni, l-OLAF għandu jipprovdilu informazzjoni, analiżijiet (inkluż analiżijiet forensiċi), għarfien espert u appoġġ operazzjonali, jiffaċilita l-koordinazzjoni ta' azzjoni li tittieħed mill-awtoritajiet amministrattivi nazzjonali u mill-korpi tal-UE, u jwettaq investigazzjonijiet amministrattivi biex jappoġġa lill-UPPE ( 21 )

23. Il-valur miżjud tal-evidenza miġbura jew analizzata mill-OLAF biex jappoġġa investigazzjoni kriminali se jkun jiddependi fuq jekk l-UPPE jkunx jista' juża dik l-evidenza fi proċedimenti kriminali. Għalhekk, aħna nqisu li huwa kruċjali li fil-poposta jiġi ddikjarat b'mod espliċitu li l-istandards tal-garanziji proċedurali stipulati fir-Regolament dwar l-UPPE ( 22 ) japplikaw ukoll għall-evidenza li tinġabar mill-OLAF f'isem l-UPPE. Dan jiżgura li din l-evidenza tkun ammissibbli fil-qrati nazzjonali bl-istess mod bħall-evidenza li tinġabar mill-UPPE nnifsu. Barra dan, fir-rigward tal-istħarriġ ġudizzjarju ta' atti investigattivi li jitwettqu mill-OLAF f'isem l-UPPE, il-proposta għandha tikkjarifika li l-QĠUE tibqa' kompetenti biex twettaq stħarriġ ġudizzjarju tal-atti proċedurali li jitwettqu mill-OLAF f'isem l-UPPE, jekk dawn l-atti jkunu intenzjonati li jipproduċu effetti legali fil-konfront ta' partijiet terzi.

24. Il-proposta ma tittrattax is-segwitu amministrattiv li jista' jingħata għall-investigazzjonijiet li jitwettqu mill-OLAF f'isem l-UPPE. Ma hemm l-ebda dispożizzjoni li tirrikjedi lill-OLAF jgħaddi, mingħajr dewmien mhux dovut, evidenza li tagħti prova ta' irregolarità lill-IBOAs biex jiġi żgurat irkupru rapidu tal-fondi li jkunu ġew indebitament żborżati mill-baġit tal-UE, dment li l-UPPE ma jqisx li din l-informazzjoni tkun tinterferixxi mal-investigazzjoni tiegħu.

Investigazzjonijiet kumplimentari (l-Artikolu 12f)

25. Biex jevita d-duplikazzjoni tax-xogħol bejnu u l-UPPE, l-OLAF ma għandux jiftaħ investigazzjoni parallela dwar ċirkustanzi li huma diġà s-suġġett ta' investigazzjoni mwettqa mill-UPPE ( 23 ) . Madankollu, “f'każijiet iġġustifikati debitament”, l-OLAF jista' jiftaħ investigazzjoni kumplimentari bl-għan li jadotta miżuri ta' prekawzjoni jew azzjoni finanzjarja, dixxiplinarja jew amministrattiva. Peress li l-proċeduri amministrattivi għall-irkupru tal-fondi mħallsa indebitament mill-baġit tal-UE jistgħu jkunu aktar effiċjenti u orħos mill-proċedimenti kriminali, jista' jkun hemm għadd ta' każijiet fejn l-OLAF jaġixxi b'mod rapidu.

26. L-effettività tal-investigazzjonijiet kumplimentari se tiddependi fuq il-puntwalità tagħhom u fuq id-disponibbiltà ta' informazzjoni li tkun suffiċjenti biex tingħata prova ta' irregolarità ( 24 )

Skambju ta' informazzjoni (l-Artikolu 12g)

27. Il-proposta u r-Regolament dwar l-UPPE jipprevedu żewġ sistemi separati ta' ġestjoni ta' każijiet b'rabta hit/no-hit bejniethom. Attwalment, il-proposta ma fihiex dettalji suffiċjenti dwar it-tip ta' informazzjoni li l-Kummissjoni u l-OLAF jirċievu mingħand l-UPPE fir-rigward ta' reati PIF suspettati rrappurtati, ta' każijiet miċħuda u ta' każijiet li jirriżultaw f'akkuża. Madankollu, din l-informazzjoni hija essenzjali għal strateġija effettiva kontra l-frodi u, għalhekk, għandha tiġi speċifikata fil-proposta ( 25 )

Tittejjeb l-effettività tal-funzjoni investigattiva tal-OLAF

28. Il-proposta tippreżenta bidliet immirati biex iżidu l-effettività tal-investigazzjonijiet tal-OLAF.

Kontrolli u spezzjonijiet fuq il-post (l-Artikolu 3) u assistenza mill-awtoritajiet nazzjonali (l-Artikoli 3(7) u 7(3))

30. B'kont meħud ta' sentenza reċenti tal-Qorti Ġenerali tal-Unjoni Ewropea ( 28 ) , il-proposta tikkjarifika li d-dritt nazzjonali japplika meta operatur ekonomiku joġġezzjona għall-kontrolli u għall-ispezzjonijiet fuq il-post imwettqa mill-OLAF, filwaqt li d-dritt Ewropew japplika meta ma jkunx hemm din l-oppożizzjoni. Il-proposta tobbliga wkoll lill-awtoritajiet nazzjonali biex jassistu lill-OLAF f'każijiet fejn operatur ekonomiku ma jikkooperax mal-OLAF ( 29 )

31. Il-proposta ma tiddikjarax b'mod ċar jekk l-OLAF għandux is-setgħa li jidħol mingħajr avviż minn qabel fl-uffiċċji tal-operatur ekonomiku kkonċernat, filwaqt li huwa tabilħaqq għandu d-dritt ta' aċċess għall-binjiet tal-IBOAs f'każ ta' investigazzjonijiet interni ( 30 ) . Sabiex nevitaw li l-kwistjoni tad-drittijiet ta' aċċess tiġi interpretata b'mod differenti skont ir-regoli nazzjonali, aħna nissuġġerixxu li jiġi kkjarifikat li l-OLAF għandu din is-setgħa fir-rigward ta' kontrolli u spezzjonijiet fuq il-post fil-binjiet tal-operatur ekonomiku fil-qafas tal-investigazzjonijiet interni u dawk esterni, dment li l-atti investigattivi tal-OLAF jiġu suġġetti għal stħarriġ ġudizzjarju suffiċjenti ( 31 )

VAT (l-Artikoli 3(1) u 12(5))

Aċċess għal informazzjoni dwar il-kontijiet tal-bank (l-Artikolu 7(3))

33. data jew, f'każijiet debitament iġġustifikati, fir-reġistru tat-tranżazzjonijiet. Il-proposta tipprevedi d-dmir tal-awtoritajiet nazzjonali – b'mod partikolari l-Unitajiet tal-Intelligence Finanzjarja (UIF) stabbiliti skont il-ħames Direttiva dwar il-Ġlieda Kontra l-Ħasil tal-Flus ( 35 ) u awtoritajiet nazzjonali kompetenti oħra rilevanti – li jittrażmettu lill-OLAF informazzjoni dwar il-kontijiet tal-bank f'konformità mad-dritt nazzjonali. Dan jista' jinkludi informazzjoni dwar id-detenturi tal-kontijiet tal-bank li jkunu rreġistrati fir-reġistri nazzjonali ċentralizzati tal-kontijiet tal-bank jew fis-sistemi nazzjonali għall-irkupru tad-jew, f'każijiet debitament iġġustifikati, fir-reġistru tat-tranżazzjonijiet.

34. data , u b'mod partikolari għall-informazzjoni dwar il-flussi tal-flus, huwa essenzjali għal kwalunkwe korp investigattiv li jiffoka fuq reati ekonomiċi bħall-frodi jew il-korruzzjoni L-aċċess għad-, u b'mod partikolari għall-informazzjoni dwar il-flussi tal-flus, huwa essenzjali għal kwalunkwe korp investigattiv li jiffoka fuq reati ekonomiċi bħall-frodi jew il-korruzzjoni ( 36 ) . Madankollu, skont il-proposta attwali, l-aċċess mogħti lill-OLAF għall-informazzjoni dwar il-kontijiet tal-bank fil-biċċa l-kbira se jkun jiddependi fuq l-assistenza pprovduta mill-awtoritajiet nazzjonali f'konformità mad-dritt nazzjonali, bħalma huwa attwalment il-każ. Dan ifisser li l-aċċess mogħti lill-OLAF għall-informazzjoni dwar il-kontijiet tal-bank jista' jkun limitat f'dawk l-Istati Membri fejn id-dritt nazzjonali jirrestrinġi d-divulgazzjoni ta' din l-informazzjoni lill-korpi amministrattivi.

Ammissibbiltà tal-evidenza li tinġabar mill-OLAF (l-Artikolu 11(2))

35. Skont ir-Regolament dwar l-OLAF, il-prinċipju bażiku għall-ammissibbiltà tar-rapporti finali tal-OLAF fil-proċedimenti amministrattivi u ġudizzjarji nazzjonali kien ir-regola ta' assimilazzjoni. Il-proposta għandha l-għan li żżid il-valur tar-rapporti finali tal-OLAF billi tintroduċi l-prinċipju ta' ammissibbiltà: ir-rapporti finali tal-OLAF għandhom ikunu biss suġġetti għal verifikazzjoni tal-awtentiċità. Fi proċedimenti ġudizzjarji ta' natura mhux kriminali, dan l-approċċ jissostitwixxi r-regola ta' assimilazzjoni, li tipprovdi li r-rapporti tal-OLAF jikkostitwixxu evidenza bl-istess mod u taħt l-istess kundizzjonijiet bħal rapporti amministrattivi mfassla mill-ispetturi amministrattivi nazzjonali. Ir-raġuni ewlenija għal din il-proposta hija li jissaħħaħ is-segwitu li jingħata għar-rakkomandazjonijiet inklużi f'dawn ir-rapporti billi jiġi evitat li l-awtoritajiet ġudizzjarji nazzjonali jirrepetu x-xogħol investigattiv li jkun diġà sar mill-OLAF.

36. Filwaqt li aħna nilqgħu l-għan tal-proposta li tikkjarifika l-istatus tar-rapporti finali tal-OLAF fi proċedimenti ġudizzjarji mhux kriminali, aħna nosservaw li l-proposta tonqos milli tispeċifika b'mod espliċitu l-istatus tal-evidenza li tinġabar mill-OLAF. Għalhekk, aħna nirrakkomandaw li jiġi kkjarifikat li l-evidenza kollha li ssostni rapport tal-OLAF u li tiġi annessa miegħu trid titqies li hija ammissibbli fi proċedimenti tal-qorti, kemm nazzjonali kif ukoll tal-UE.

Servizzi ta' koordinazzjoni kontra l-frodi (l-Artikolu 12a)

37. Is-servizzi nazzjonali ta' koordinazzjoni kontra l-frodi (AFCOS) ġew stabbiliti skont ir-Regolament dwar l-OLAF ( 37 ) biex jiffaċilitaw il-kooperazzjoni u l-kondiviżjoni ta' informazzjoni mal-OLAF b'mod effettiv. L-Istati Membri għandhom diskrezzjoni wiesgħa biex jiddeċiedu dwar l-organizzazzjoni, ir-rwol u r-responsabbiltajiet ta' dawn is-servizzi ( 38 )

38. Il-proposta hija insuffiċjenti billi hija tindirizza biss il-kooperazzjoni tas-servizzi mal-OLAF. Filwaqt li l-proposta ma tistax timponi lill-Istati Membri rekwiżiti f'termini ta' organizzazzjoni, hija tista' tipprovdi ċarezza dwar il-funzjonijiet minimi li għandhom jiġu ssodisfati minn dawn is-servizzi. Dan ikun jikkontribwixxi għal implimentazzjoni aktar armonizzata u aktar effettiva tas-servizzi ta' koordinazzjoni kontra l-frodi fl-Istati Membri kollha.

KONKLUŻJONI U RAKKOMANDAZZJONIJIET

39. L-istabbiliment tal-UPPE jbiddel b'mod sinifikanti kemm il-kuntest legali u stituzzjonali u, filwaqt li l-OLAF jibqa' korp indipendenti u awtonomu li huwa responsabbli għall-protezzjoni tal-interessi finanzjarji tal-UE permezz ta' investigazzjonijiet amministrattivi, ix-xogħol tiegħu f'dan il-qasam se jinbidel. Objettiv prinċipali tal-proposta, li huwa s-suġġett ta' din l-opinjoni, huwa li jiġu stipulati regoli dettaljati għall-funzjonament tar-relazzjoni bejn l-OLAF u l-UPPE. Aħna sibna bosta dgħufijiet f'dan ir-rigward.

40. L-ewwel nett, il-proposta tistipula li meta jkun qed jappoġġa lill-UPPE, l-OLAF għandu japplika s-salvagwardji proċedurali proprji tiegħu fil-konfront ta' persuni li jkunu qed jiġu investigati, u mhux dawk stabbiliti fir-Regolament dwar l-UPPE. L-OLAF huwa korp amministrattiv, filwaqt li l-UPPE juża proċeduri kriminali li għalihom japplikaw standards ogħla ta' salvagwardji proċedurali. B'riżultat ta' dan, hemm ir-riskju li l-evidenza li tinġabar mill-OLAF fuq talba tal-UPPE (għall-kuntrarju ta' dik li tinġabar mill-UPPE nnifsu) ma tkunx ammissibbli fil-qrati nazzjonali.

41. It-tieni, il-proposta ma tindirizzax ir-rwol tal-OLAF fl-investigazzjonijiet ta' reati kriminali li jaffettwaw l-interessi finanzjarji tal-UE meta jkunu involuti kemm l-Istati Membri li jipparteċipaw kif ukoll dawk li ma jipparteċipawx fl-UPPE (każijiet transkonfinali). Ir-Regolament dwar l-UPPE ħalla xi inċertezzi fir-rigward tal-kooperazzjoni bejn l-UPPE u tal-awtoritajiet ġudizzjarji tal-Istati Membri mhux parteċipanti, li jistgħu jaffettwaw il-kooperazzjoni bejn l-UPPE u l-OLAF.

42. Fl-aħħar nett, il-proposta tipprevedi li, f'każijiet debitament iġġustifikati, l-OLAF jista' jwettaq investigazzjonijiet kumplimentari bil-ħsieb li jadotta miżuri ta' prekawzjoni jew azzjoni finanzjarja, dixxiplinarja jew amministrattiva. L-effettività ta' dawn il-miżuri tkun hija stess tiddependi fuq azzjonijiet maħsubin biex iżidu l-effettività kumplessiva tal-OLAF.

43. Ix-xogħol tagħna u l-evalwazzjoni mwettqa mill-Kummissjoni nfisha wrew li jeħtieġ li l-OLAF iżid l-effettività tal-investigazzjonijiet tiegħu - il-puntwalità u l-irkupru tal-fondi huma sfidi ewlenin. Il-proposta tinkludi għadd limitat ta' miżuri mmirati, li aħna nilqgħu b'mod favorevoli, iżda huma ma jsolvux il-problema kumplessiva relatata mal-effettività tal-investigazzjonijiet amministrattivi mwettqa mill-OLAF. Il-Kummissjoni tirrikonoxxi dan ukoll, u biħsiebha timmodernizza l-qafas tal-OLAF b'mod aktar komprensiv. Madankollu, ma hemm l-ebda pjan taż-żmien għal din ir-riforma, u lanqas identifikazzjoni ċara ta' liema problemi se jiġu indirizzati.

44. Abbażi ta' dan ta' hawn fuq, aħna nagħmlu rakkomandazzjonijiet dwar il-proposta u dwar l-azzjonijiet fuq terminu qasir u dawk fuq terminu medju.

45. Aħna nirrakkomandaw li l-korpi leġiżlattivi jemendaw il-proposta biex: — Jikkjarifikaw li, f'każijiet meta l-OLAF iwettaq investigazzjonijiet amministrattivi f'isem l-UPPE, ikunu japplikaw l-istandards tal-garanziji proċedurali previsti fir-Regolament dwar l-UPPE, u li l-QĠUE tibqa' kompetenti biex twettaq stħarriġ ġudizzjarju tal-atti proċedurali li jitwettqu mill-OLAF f'dan il-kuntest (39); — Jispeċifikaw it-tip ta' informazzjoni li l-Kummissjoni u l-OLAF jeħtieġ li jirċievu mingħand l-UPPE sabiex ikunu jistgħu jwettqu b'mod xieraq il-kompitu tagħhom li jiżviluppaw il-politiki tal-UE għall-ġlieda kontra l-frodi (40); — Jiżguraw li l-OLAF, meta jaħdem f'isem l-UPPE u jiġbor evidenza suffiċjenti biex jagħti prova ta' irregolarità, jgħaddi l-informazzjoni miġbura, mingħajr dewmien mhux dovut, lill-IBOAs biex jiżgura l-irkupru rapidu tal-fondi, dment li l-UPPE ma jqisx li l-informazzjoni tkun tinterferixxi mal-investigazzjoni tiegħu (41); — Jispeċifikaw b'mod espliċitu l-istatus tal-evidenza li tinġabar mill-OLAF quddiem il-qrati nazzjonali u tal-UE, u jinkludu l-obbligu biex l-OLAF jgħaddi l-evidenza kollha li ssostni r-rapporti finali u r-rakkomandazzjonijiet tiegħu lill-korpi responsabbli għas-segwitu (42); — Jipprovdu aktar ċarezza dwar il-funzjonijiet minimi li għandhom jitwettqu mill-AFCOS, b'mod partikolari f'dak li jirrigwarda r-rwol tagħhom fil-koordinazzjoni tal-azzjoni għall-ġlieda kontra l-frodi li tittieħed mill-Istati Membri biex jipproteġu l-interessi finanzjarji tal-UE (43); — Jipprevedu li r-rapporti tal-OLAF jikkostitwixxu atti li jistgħu “jaffettwaw b'mod negattiv il-persuni kkonċernati”, u għalhekk, jiġu suġġetti għal stħarriġ ġudizzjarju min-naħa tal-QĠUE; — Jikkjarifkaw ir-rwol tal-OLAF f'każijiet li jkunu jinvolvu kemm l-Istati Membri li jipparteċipaw kif ukoll dawk li ma jipparteċipawx fl-UPPE, filwaqt li jieħdu kont tal-ħolqien ta' kwalunkwe strument legali li jkopri s-suġġett tal-kooperazzjoni ġudizzjarja bejn l-Istati Membri li jipparteċipaw u dawk li ma jipparteċipawx fl-UPPE.

46. terminu qasir , jenħtieġ li l-Kummissjoni tipproċedi bit-tieni fażi prevista tagħha għall-modernizzazjoni tal-OLAF u tindirizza l-problema kumplessiva relatata mal-effettività tiegħu. Dan jinvolvi l-kunsiderazzjoni mill-ġdid tar-rwol u tar-responsabbiltajiet tal-OLAF fir-rigward tal-ġlieda kontra l-frodi fl-infiq tal-UE. F'dan ir-rigward, l-OLAF jista' jingħata rwol strateġiku u ta' sorveljanza fl-azzjonijiet tal-UE għall-ġlieda kontra l-frodi Fit-, jenħtieġ li l-Kummissjoni tipproċedi bit-tieni fażi prevista tagħha għall-modernizzazjoni tal-OLAF u tindirizza l-problema kumplessiva relatata mal-effettività tiegħu. Dan jinvolvi l-kunsiderazzjoni mill-ġdid tar-rwol u tar-responsabbiltajiet tal-OLAF fir-rigward tal-ġlieda kontra l-frodi fl-infiq tal-UE. F'dan ir-rigward, l-OLAF jista' jingħata rwol strateġiku u ta' sorveljanza fl-azzjonijiet tal-UE għall-ġlieda kontra l-frodi ( 44 )

47. Fl-aħħar nett, fit- terminu medju , jenħtieġ li l-kooperazzjoni bejn l-OLAF u l-UPPE tiġi evalwata u, fejn ikun xieraq, tiġi segwita minn azzjoni leġiżlattiva. Din l-evalwazzjoni għandha mill-inqas tkopri: — Analiżi ta' jekk il-ġlieda tal-UE kontra r-reati li jaffettwaw l-interessi finanzjarji tal-UE tistax tissaħħaħ billi jiġu ristrutturati l-korpi tal-UE inkarigati mill-investigazzjonijiet amministrattivi u kriminali; — Il-ħtieġa li jiġu ssimplifikati u kkonsolidati l-istrumenti legali kollha għall-ġlieda kontra l-frodi f'qafas regolatorju uniku.

Din l-Opinjoni ġiet adottata mill-Qorti tal-Awdituri fil-Lussemburgu, fil-laqgħa tagħha tal-15 ta' Novembru 2018. Għall-Qorti tal-Awdituri Klaus-Heiner LEHNE President

(1) L-Artikolu 1 tar-Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta' Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament (KE) Nru 1073/1999 tal-Parlament Ewropew u tal-Kunsill u r-Regolament tal-Kunsill (Euratom) Nru 1074/1999 (“ir-Regolament dwar l-OLAF”) (ĠU L 248, 18.9.2013, p. 1).

(2) Id-Direttiva (UE) 2017/1371 tal-Parlament Ewropew u tal-Kunsill tal-5 ta' Lulju 2017 dwar il-ġlieda kontra l-frodi tal-interessi finanzjarji tal-Unjoni permezz tal-liġi kriminali (ĠU L 198, 28.7.2017, p. 29).

(3) L-Artikolu 2(2) tad-Direttiva PIF.

(4) Ir-Regolament tal-Kunsill (UE) 2017/1939 tat-12 ta' Ottubru 2017 li jimplimenta kooperazzjoni msaħħa dwar l-istabbiliment tal-Uffiċċju tal-Prosekutur Pubbliku Ewropew (“ir-Regolament dwar l-UPPE”) (ĠU L 283, 31.10.2017, p. 1).

(5) L-Awstrija, il-Belġju, il-Bulgarija, il-Kroazja, ir-Repubblika Ċeka, Ċipru, l-Estonja, il-Finlandja, Franza, il-Ġermanja, il-Greċja, l-Italja, il-Latvja, il-Litwanja, il-Lussemburgu, Malta, in-Netherlands, il-Portugall, ir-Rumanija, is-Slovakkja, is-Slovenja u Spanja. L-Istati Membri li għażlu li ma jipparteċipawx fl-UPPE jistgħu jissieħbu fi kwalunkwe żmien fil-futur.

(6) Ir-Rapport tal-Kummissjoni lill-Parlament Ewropew u lill-Kunsill, Evalwazzjoni tal-applikazzjoni tar-Regolament (UE, Euratom) Nru 883/2013.

(7) SWD(2017) 332, 2.10.2017.

(8) Evaluation of the application of Regulation (EU, Euratom) No 883/2013 concerning investigations conducted by the European Anti-Fraud Office (OLAF) (Evalwazzjoni tal-applikazzjoni tar-Regolament (UE, Euratom) Nru 883/2013 dwar investigazzjonijiet immexxija mill-Uffiċċju Ewropew Kontra l-Frodi (OLAF)), Rapport Finali, ICF Consulting Services Limited, Settembru 2017. Ara https://ec.europa.eu/anti-fraud/sites/antifraud/files/evaluation_of_the_application_regulation_883_en.pdf.

(9) L-Opinjoni Nru 2/2017 tal-Kumitat ta' Sorveljanza tal-OLAF li takkumpanja r-Rapport ta' Evalwazzjoni tal-Kummissjoni dwar l-applikazzjoni tar-Regolament (UE, Euratom) Nru 883/2013 tal-Parlament Ewropew u tal-Kunsill (l-Artikolu 19); http://europa.eu/supervisory-committee-olaf/sites/default/files/opinion_2_2017.pdf.

(10) Skont il-Better Regulation Guidelines (Linji Gwida għal Regolamentazzjoni Aħjar) (SWD(2017) 350 final tas-7 ta' Lulju 2017), tinħtieġ valutazzjoni tal-impatt meta l-impatti ekonomiċi, ambjentali jew soċjali mistennija tal-azzjoni tal-UE x'aktarx ikunu sinifikanti (p. 15).

(11) Il-konsultazzjoni mal-partijiet ikkonċernati twettqet permezz ta' stħarriġ tal-awtoritajiet tal-Istati Membri rilevanti, stħarriġ tal-istituzzjonijiet, il-korpi, l-uffiċċji u l-aġenziji (IBOAs) tal-UE u laqgħa tal-esperti. Ir-riżultati ġew inklużi fid-Dokument ta' Ħidma tal-Persunal (SWD(2018)251).

(12) Aħna ma ntlabniex nipprovdu opinjoni dwar il-proposta tal-Kummissjoni għall-istabbiliment tal-UPPE. Fir-rapport speċjali li jmiss tagħna “Il-ġlieda kontra l-frodi fl-infiq tal-UE: jeħtieġ li tittieħed azzjoni”, aħna niġbdu l-attenzjoni għal ċerti riskji relatati mal-allokazzjoni ta' riżorsi u mal-ħidma interna tal-UPPE, li jekk ma jiġux indirizzati b'mod xieraq, jistgħu jaffettwaw b'mod negattiv il-funzjonament effettiv tal-UPPE.

(13) Dawn il-bidliet immirati jirrigwardaw il-kontrolli u l-ispezzjonijiet fuq il-post, kif ukoll l-assistenza li tingħata mill-awtoritajiet nazzjonali, l-aċċess mogħti lill-OLAF għall-informazzjoni dwar il-kontijiet tal-bank, il-mandat tal-OLAF fir-rigward tal-frodi tal-VAT, l-ammissibbiltà tal-evidenza li tinġabar mill-OLAF, u s-servizzi u l-attivitajiet ta' koordinazzjoni kontra l-frodi.

(14) L-Artikolu 9 tar-Regolament dwar l-OLAF.

(15) Madankollu, ġiet identifikata l-ħtieġa li ssir kjarifika, b'mod partikolari fir-rigward tad-dritt ta' aċċess għall-fajl ta' investigazzjoni. Ara l-evalwazzjoni tal-applikazzjoni tar-Regolament (UE, Euratom) Nru 883/2013 dwar investigazzjonijiet immexxija mill-Uffiċċju Ewropew Kontra l-Frodi (OLAF), Rapport Finali, ICF Consulting Services Limited, Settembru 2017, pp. 168-172; ara wkoll K. Ligeti, “The protection of the procedural rights of persons concerned by OLAF administrative investigations and the admissibility of OLAF final reports as criminal evidence” (Il-protezzjoni tad-drittijiet proċedurali tal-persuni kkonċernati mill-investigazzjonijiet amministrattivi tal-OLAF u l-ammissibbiltà tar-rapporti finali tal-OLAF bħala evidenza kriminali), IF/D/CONT/IC/2017-066, Lulju 2017, p. 20.

(16) Ir-raġunament tal-Qrati tal-UE għar-rifjut ta' teħid ta' azzjonijiet għal annullament huwa l-fatt li l-awtoritajiet kompetenti jibqgħu kompletament liberi li jiddeċiedu dwar jekk għandhomx jaġixxu jew le fuq il-bażi ta' rapport tal-OLAF. Ara K. Ligeti, “The protection of the procedural rights of persons concerned by OLAF administrative investigations and the admissibility of OLAF final reports as criminal evidence” (Il-protezzjoni tad-drittijiet proċedurali tal-persuni kkonċernati mill-investigazzjonijiet amministrattivi tal-OLAF u l-ammissibbiltà tar-rapporti finali tal-OLAF bħala evidenza kriminali), IF/D/CONT/IC/2017-066, Lulju 2017, p. 22.

(17) Il-Proposta għal Regolament tal-Parlament Ewropew u tal-Kunsill li jemenda r-Regolament (UE, Euratom) Nru 883/2013 fir-rigward tal-istabbiliment ta' Kontrollur ta' garanziji proċedurali, COM(2014) 340 final.

(18) L-Artikolu 101 tar-Regolament dwar l-UPPE.

(19) L-Artikolu 24(1) tar-Regolament dwar l-UPPE.

(20) Ara l-Premessa 51 tar-Regolament dwar l-UPPE u l-Artikolu 12c(5) tal-proposta.

(21) L-Artikolu 12e, li jirrifletti l-Artikolu 101(3) tar-Regolament dwar l-UPPE, jipprovdi l-bażi għall-appoġġ tal-OLAF lill-UPPE.

(22) Pereżempju, l-Artikolu 41 tar-Regolament dwar l-UPPE jipprovdi d-dritt għall-informazzjoni u d-dritt għall-aċċess għall-materjali tal-każ, kif previst fid-Direttiva 2012/13/UE.

(23) L-Artikolu 12d tal-proposta, li jirrifletti l-Artikolu 101(2) tar-Regolament dwar l-UPPE.

(24) Ir-rapport speċjali li jmiss “Il-ġlieda kontra l-frodi fl-infiq tal-UE: jeħtieġ li tittieħed azzjoni”. Għalhekk, premessa speċifika tista' tiżdied fir-Regolament dwar l-OLAF.

(25) Aktar dettalji jistgħu mbagħad jiġu speċifikati fl-arranġamenti ta' ħidma kif previst fil-proposta (l-Artikolu 12 g (1)).

(26) M. Luchtman and J. Vervaele (eds.), “Investigatory powers and procedural safeguards; Improving OLAF's legislative framework through a comparison with other EU law enforcement authorities” (Setgħat investigattivi u salvagwardji proċedurali; Titjib tal-qafas leġiżlattiv tal-OLAF permezz ta' tqabbil ma' awtoritajiet oħra tal-infurzar tal-liġi tal-UE) (ECN/ESMA/ECB), 2017; K. Ligeti, “The protection of the procedural rights of persons concerned by OLAF administrative investigations and the admissibility of OLAF final reports as criminal evidence” (Il-protezzjoni tad-drittijiet proċedurali tal-persuni kkonċernati mill-investigazzjonijiet amministrattivi tal-OLAF u l-ammissibbiltà tar-rapporti finali tal-OLAF bħala evidenza kriminali), IF/D/CONT/IC/2017-066, Lulju 2017.

(27) Ir-Rapport tal-Kummissjoni lill-Parlament Ewropew u lill-Kunsill, Evalwazzjoni tal-applikazzjoni tar-Regolament (UE, Euratom) Nru 883/2013.

(28) Il-Kawża T-48/16, Sigma Orionis vs Il-Kummissjoni.

(29) L-Artikoli 3(7) u 7(3).

(30) L-Artikolu 4(3).

(31) Ara l-paragrafi 14 sa 17 hawn fuq.

(32) Ir-Rapport Speċjali Nru 24/2015 – “L-indirizzar tal-frodi intra-Komunitarja tal-VAT: Tinħtieġ aktar azzjoni”. Aħna rrakkomandajna li jenħtieġ li l-Kummissjoni u l-Istati Membri jeliminaw ostakli legali li jipprevienu l-iskambju ta' informazzjoni bejn l-awtoritajiet amministrattivi, ġudizzjarji u tal-infurzar tal-liġi; li l-OLAF u l-Europol ikollhom aċċess għad-data tas-sistema ta' skambju ta' informazzjoni dwar il-VAT (VIES) u tal-Eurofisc; u li l-OLAF ikollu kompetenzi ċari u għodod biex jinvestiga l-frodi intra-Komunitarja tal-VAT.

(33) Ara C-105/14 Tarrico (kif ukoll C-617/10 Åkerberg Fransson).

(34) Il-Eurofisc huwa netwerk deċentralizzat ta' uffiċjali mill-amministrazzjonijiet tat-taxxa u doganali tal-Istati Membri, li jużawh biex jiskambjaw rapidament informazzjoni dwar kumpaniji u tranżazzjonijiet frodulenti suspettati. Dan ġie stabbilit taħt ir-Regolament tal-Kunsill (UE) Nru 904/2010 (ĠU L 268, 12.10.2010, p. 1), u ġie emendat ukoll bl-Artikolu 1(12) tar-Regolament tal-Kunsill (UE) 2018/1541 tat-2 ta' Ottubru 2018 li jemenda r-Regolamenti (UE) Nru 904/2010 u (UE) 2017/2454 dwar il-kooperazzjoni amministrattiva fil-qasam tat-taxxa fuq il-valur miżjud (ĠU L 259, 16.10.2018, p. 1).

(35) Id-Direttiva (UE) 2015/849 tal-Parlament Ewropew u tal-Kunsill tal-20 ta' Mejju 2015 dwar il-prevenzjoni tal-użu tas-sistema finanzjarja għall-finijiet tal-ħasil tal-flus jew il-finanzjament tat-terroriżmu, li temenda r-Regolament (UE) Nru 648/2012 tal-Parlament Ewropew u tal-Kunsill, u li tħassar id-Direttiva 2005/60/KE tal-Parlament Ewropew u tal-Kunsill u d-Direttiva tal-Kummissjoni 2006/70/KE (ĠU L 141, 5.6.2015, p. 73).

(36) Ara r-Rapport mill-Kummissjoni lill-Parlament Ewropew u lill-Kunsill, Evalwazzjoni tal-applikazzjoni tar-Regolament (UE, Euratom) Nru 883/2013.

(37) L-Artikolu 3(4).

(38) Evaluation of the application of Regulation (EU, Euratom) No 883/2013 concerning investigations conducted by the European Anti-Fraud Office (OLAF) (Evalwazzjoni tal-applikazzjoni tar-Regolament (UE, Euratom) Nru 883/2013 dwar investigazzjonijiet immexxija mill-Uffiċċju Ewropew Kontra l-Frodi (OLAF)), rapport finali, ICF Consulting Services Limited, Settembru 2017, il-paġna 102.

(39) L-Artikolu 12e.

(40) L-Artikolu 12 g.

(41) L-Artikolu 12e.

(42) L-Artikolu 11(2).

(43) L-Artikolu 12a.

(44) Ara wkoll ir-rapport speċjali li jmiss “Il-ġlieda kontra l-frodi fl-infiq tal-UE: jeħtieġ li tittieħed azzjoni”.